Shinar

Shinar (Hebrew  Šinʻar, Septuagint Σεννααρ Sennaar) merupakan istilah yang digunakan dalam Kitab Bible Ibrani untuk kawasan umum Mesopotamia.

Etimologi 
Nama mungkin datang dari bahasa Ibrani iaitu Shene neharot ("dua batang sungai") atau Shene arim ("dua kota"), atau Shumeru dalam bahasa Akkadia.

Sayce (tahun 1895) mengenal pasti Sinear sebagai kata seasal dengan nama-nama berikut: Sangara/Sangar disebut dalam konteks penaklukan Asia oleh Thutmose III (abad ke-15 SM); Sanhar/Sankhar dari surat-surat Amarna (abad ke-14 SM); Singara Yunani; dan Sinjar moden di Mesopotamia Hulu, dekat Sungai Khabur. Dengan itu, Sayce mengusulkan bahawa Shinar berada di Mesopotamia Hulu, tetapi mengakui bahawa Alkitab memberikan bukti penting bahawa ia berada di selatan.
Albright (1924) berpendapat bahawa Shinar bersamaan dengan dengan Kerajaan Khana.

Alkitab Ibrani 
Nama Shinar keluar lapan kali dalam Kitab Bible Ibrani, di mana ia merujuk kepada Babylonia. Lokasi Shinar ini ternyata daripada keterangannya sebagai meliputi Babel (Babylon) (di utara Babylonia) sekali dengan Erech (Uruk) (di selatan Babylonia). Dalam Kejadian 10:10, kerajaan Nimrod dikatakan berpangkal di "Babel [Babylon], dan Erech [Uruk], dan Akkad, dan Calneh, di tanah Sinear." Ayat 11:2 menyatakan bahawa Sinear meliputi dataran yang menjadi tapak Menara Babel setelah Banjir Besar. Setelah Banjir, bani Sem, Ham, dan Yafet, mula-mula tinggal di tanah tinggi Armenia, dan kemudian berpindah ke Shinar.

Dalam Kejadian 14:1,9, Raja Amraphel memerintah Shinar. Shinar disebut lagi dalam Joshua 7:21; Yesaya 11:11; Daniel 1:2; dan Zakharia 5:11, sebagai sinonim am bagi Babylonia.

Yobel 
Yobel 9:3 memperuntukkan Shinar (atau Sadna Sena'or dalam catatan Habsyah) kepada Ashur anak Sem. Yobel 10:20 menyatakan bahawa Menara Babel dibina dengan bitumen dari laut Shinar. David Rohl berteori bahawa Menara itu sebenarnya terletak di Eridu, yang pernah terletak di Teluk Parsi, di mana terdapat puing ziggurat purba besar yang terbina daripada bitumen.

Rujukan 

Mesopotamia